Diari Oficial de la Generalitat Valenciana


Sumari del DOGV 1470, del 25-01-1991 (1991/820067)

ORDRE de 10 de desembre de 1990, de la Conselleria d'Agricultura i Pesca, per la qual es modifica i amplia l'Ordre de 21 de juliol de 1986, per la qual es va aprovar el Reglament de la Denominació d'Origen «Alacant» i el Consell Regulador (DOGV de 20 d'agost de 1986, núm. 418).
--------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/12/10/(9)/dof/vci/html**

### Dades del document

Número de DOGV
:   1470

Data del DOGV
:   25-01-1991

Secció del DOGV
:   DISPOSICIONS GENERALS

Número del document
:   1991/820067


Data del document
:   10-12-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 10 de desembre de 1990, de la Conselleria d'Agricultura i Pesca, per la qual es modifica i amplia l'Ordre de 21 de juliol de 1986, que aprovava el Reglament de la Denominació d'Origen "Alacant" i el Consell Regulador. (DOGV de 20 d'agost de 1986, núm. 418).  
La integració d'Espanya a la CEE i l'evolució del sector dels vins de qualitat aconsella reformar determinats articles de la Denominació d'Origen «Alacant», amb l'objecte de fer possible la protecció de la qualitat i l'adequació de l'àmbit legal a les normes comunitàries.  
Per tot açò i fent ús de les facultats que tinc atribuïdes,  
ORDENE  
Article primer  
Els articles 5é., 6é, Sé. i 23 de l?Ordre de 21 de juliol de 1986, per la qual s'aprova el Reglament de la Denominació d'Origen «Alacant» i el Consell Regulador (DOGV de 20 d'agost de 1986, núm. 418) queden redactats de la següent manera:  
Article cinquè  
1. L'elaboració dels vins protegits es realitzarà exclusivament amb raïm de les varietats següents:  
Blanques: Merseguera, Moscatell Romà, Macabeu i Planta Fina.  
Negres: Monastrell, Garnatxa Negra, Garnatxa Tintorera, Tempranillo i Bobal.  
2. El Consell Regulador podrà proposar a la Conselleria d'Agricultura i Pesca que siguen autoritzades altres varietats que després dels assajos i les experiències convenients, es comprove que produeixen mosts de qualitat aptes per a l?elaboració de vi protegit.  
Article sisè  
1. Les pràctiques de cultiu seran les tradicionals que tendeixen a aconseguir-ne les millors qualitats.  
2. La densitat màxima de plantació serà de 2.000 ceps per hectàrea.  
3. L'esporgada serà efectuada en forma plana o en vas amb un nombre màxim de 10 botons vista.  
4. No obstant això, el Consell Regulador podrà autoritzar l'aplicació de noves pràctiques culturals, tractaments o labors que, tot i constituir un avanç en la tècnica vitivinícola, es comprove que no afecten desfavorablement la qualitat del ram o del vi produït. El Consell Regulador donarà coneixement dels acords que prendrà a la Conselleria d?agricultura i Pesca i al Ministeri d?agricultura, Pesca i Alimentació.  
5. Queda prohibit de regar la vinya. No obstant això, en els casos compresos en l'article 43 del Decret 835/1982 de 23 de març, i quan siga autoritzat el reg en la forma en què determinen els susdits articles, el titular de la vinya haurà de comunicar-ho al Consell Regulador, el qual decidirà si el raïm produït podia dedicar-se a l?elaboració de vins protegits.  
Article vuitè  
La producció màxima admesa per hectàrea serà la següent:  
Varietats negres: cinquanta quintars mètrics.  
Varietats blanques: setanta quintars mètrics.  
Aquests límits podran ser modificats en determinades campanyes pel Consell Regulador, a iniciativa pròpia o a petició dels viticultors interessats, abans de la verema, amb els assessoraments i les comprovacions prèvies que calga.  
El raim procedent de parcel·les, els rendiments de les quals siguen superiors al límit autoritzat, no podrà ser utilitzat en l'elaboració de vins protegits, havent de prendre el Consell Regulador, les mesures de control necessàries per a assegurar el compliment d'aquest precepte.  
Article vint-i-tres  
1. Al Registre d'Embotelladors s'inscriuran aquells cellers que, situats a la zona de producció i criança, figuren com a embotelladors de vins al Registre del Servei de Defensa contra Fraus.  
2. Així mateix s'inscriuran aquells embotelladors que, tot i que situats fora de la zona de la producció i criança, estiguen autoritzats per a embotellar vins amb Denominació d'Origen «Alacant».  
DISPOSICIO FINAL  
Aquesta Ordre entra en vigor l?endemà de la publicació en el Diari Oficial de la Generalitat Valenciana.  
València, 10 de desembre de 1990.  
El Conseller d?agricultura i Pesca,  
LLUÍS FONT DE MORA I MONTESINOS


Còpia Permalink ELI